
GUVERNUL  REPUBLICII  MOLDOVA

DECIZIE PROTOCOLARĂ nr. ________ /2025

Extras din procesul-verbal nr.                (pct.         )
al ședinței Guvernului din                                     2025                







Se aprobă și se prezintă Parlamentului spre examinare proiectul de lege pentru modificarea Legii nr. 1549/2002 „Cu privire la înregistrarea dactiloscopică de stat”.




Prim-Ministru					Dorin RECEAN






















Aprobat în ședința Guvernului din _______________2025
Decizia protocolară nr.________/2025

Proiect


LEGE
pentru modificarea Legii nr. 1549/2002
„Cu privire la înregistrarea dactiloscopică de stat”

Parlamentul adoptă prezenta lege organică.

Art. I. – Legea cu privire la înregistrarea dactiloscopică de stat nr. 1549/2002 (Monitorul Oficial al Republicii Moldova, 2003, nr. 14-17, art. 51), cu modificările ulterioare, se modifică după cum urmează:
1. La articolul 7 litera a), textul „dispăruți fără urmă” se exclude.
2. La articolul 10:
alineatul (1) pct. 3), textul „cu excepția persoanelor care au renunțat la numărul de identificare de stat” se exclude;
alineatul (1) pct. 7), cuvintele „azil în conformitate cu prevederile Legii” se substituie cu cuvintele „una din formele de protecție prevăzute de Legea”;
se completează cu punctele 9) și 10), cu următorul cuprins:
„ 9) solicitanții permiselor de arme;
   10) medicii legiști care, prin natura activității lor, participă la constatarea deceselor, examinarea corpurilor neînsuflețite sau la cercetarea locului infracțiunii.”.
3. La articolul 12:
alineatul (1), litera b) textul „7), 8)” se substituie cu textul „7) - 10)”;
alineatul (2) textul „cu excepția celor care au renunțat la numărul de identificare de stat” se exclude.
4. La articolului 14:
alineatul (1) va avea următorul cuprins:
[bookmark: _Hlk205195095]„(1) Dreptul de a obține și de a utiliza date dactiloscopice îl au procurorii, ofițerii de urmărire penală, persoanele care desfășoară activitate specială de investigații, precum și personalul angajat din cadrul autorităților implicate în procesul de combatere a fenomenului infracțional, conform atribuțiilor funcționale și fișei postului, în scopurile prevăzute la art. 7.”.
5. Articolul 15 se completează cu alineatul 3), cu următorul cuprins:
„ (3) Prin derogare de la prevederile alin. (1) lit. a), datele dactiloscopice acumulate în urma înregistrării categoriilor de persoane indicate la art. 10 alin. (1) pct. 7) și 8), se păstrează 10 ani și sunt nimicite la expirarea acestui termen.”.
6. Pe tot parcursul textului, cuvintele „subdiviziune specializată a Ministerului Afacerilor Interne” și „subdiviziune specializată centrală a Ministerului Afacerilor Interne”, la orice formă gramaticală, se substituie cu cuvintele „autoritate administrativă și/sau instituția din subordinea Ministerului Afacerilor Interne”, la forma gramaticală corespunzătoare.
Art. II. – (1) Prezenta lege intră în vigoare la expirarea a 6 luni de la data publicării în Monitorul Oficial al Republicii Moldova.
(2) Guvernul, în termen de 6 luni de la data publicării prezentei legi:
a) va aduce actele sale normative în concordanță cu prezenta lege;
b) va prezenta Parlamentului, propuneri pentru aducerea legislației în vigoare în concordanță cu prezenta lege.

